
PATVIRTINTA:

Kauno Juozo Naujalio

muzikos gimnazijos direktoriaus

2023 – 02 – 08 d. įsakymu Nr. VĮ – 42

**KAUNO JUOZO NAUJALIO MUZIKOS GIMNAZIJA**

**II respublikinis jaunųjų akordeonininkų festivalis**

**„AccoFest 2023“**

**NUOSTATAI**

**Organizatorius**

Kauno Juozo Naujalio muzikos gimnazija

**Vieta ir laikas**

Kauno Juozo Naujalio muzikos gimnazija, Kęstučio g. 85, Didžioji salė, **2023 m. balandžio 1 d.**

**Festivalio tikslas**

Populiarinti jaunųjų akordeonininkų grojimą akordeonu.

**Festivalio uždaviniai**

* Ugdyti moksleivių meninę saviraišką, techninius ir sceninius gebėjimus, suteikiant galimybę visiems norintiems ir gebantiems vaikams pasirodyti scenoje;
* Ugdyti mokinių artistiškumą, pilnavertiškumą bei pasitikėjimą savimi;
* Atrasti talentingus jaunuosius atlikėjus ir skatinti juos;
* Skatinti muzikos, meno mokyklų, muzikos gimnazijų ir konservatorijų pedagogus bei jaunuosius akordeonininkus kūrybiniam bendradarbiavimui.

**Dalyviai**

Festivalyje kviečiami dalyvauti akordeonininkai solistai, akordeonų ir mišrūs ansambliai, kurių sudėtyje yra akordeonas, besimokantys meno ir muzikos mokyklose, muzikos gimnazijose bei konservatorijose. Dalyviai atlieka vieną laisvai pasirenkamą kūrinį.

**Bendrosios sąlygos**

Paraiškas pateikti užpildant dalyvio anketą iki 2023 m. kovo mėn. 20 d.

Nuoroda dalyvio anketai užpildyti: <https://forms.gle/yPAoKZzkXZoC6Ts68>

Dalyvio mokestis – 10 eurų (vienam dalyviui) pervedamas į Kauno Juozo Naujalio gimnazijos sąskaitą iki 2023 m. kovo mėn. 20 d., mokėjimo paskirtyje nurodant dalyvio vardą, pavardę ir festivalio pavadinimą.

**Rekvizitai:**

Gavėjas Kauno Juozo Naujalio muzikos gimnazija

Kodas 190994640

Gavėjo bankas AB SWEDBANKAS

Banko kodas 73000

Sąskaita **LT97 7300 0100 0223 0765**

**Seminaras mokytojams**

Festivalio pabaigoje vyks seminaras, kurio metu lektoriai (mokytojai) skaitys pranešimus tema:

***„Šiandieniai iššūkiai muzikiniame ugdyme: mokytojų patirtys ugdant jaunuosius akordeonininkus“***.

Seminaro klausytojams bus išduodami Kauno švietimo inovacijų centro kvalifikacijos tobulinimo pažymėjimai.

**Svarbu!**

* Registracija į seminarą bus paskelbta eigoje ir jos nuoroda bus išsiųsta į elektroninius paštus visiems mokytojams, kurių mokiniai užsiregistruos ir dalyvaus festivalyje.
* Pažymėjimo kaina 3 e. Rekvizitai pažymėjimui apmokėti bus nurodyti registracijos formoje.

**Festivalio eiga**

9.00 – 9:50 val. Registracija

10.00 val. Festivalio dalyvių pasirodymai

13.00 val. Festivalio uždarymas / Bendra nuotrauka

13.30 – 14.00 val. Pertrauka

14.00 val. Akordeono mokytojų seminaro pranešimai tema ***„Šiandieniai iššūkiai muzikiniame ugdyme: mokytojų patirtys ugdant jaunuosius akordeonininkus“.***

Konkurso organizatoriai pasilieka teisę fotografuoti, filmuoti konkurso dalyvius bei jų pasirodymus ir šią medžiagą savo nuožiūra naudoti nekomerciniais tikslais be apmokėjimo konkurso dalyviams.

**Apdovanojimai**

Festivalio dalyviai ir jų mokytojai bus apdovanoti padėkos raštais, atminimo dovanėlėmis.

**Informacija teikiama:**

Vyr. mokytoja Agnė Daučianskaitė – Kubilevičienė, tel. +37060672103, [daucianskaite.agne@gmail.com](mailto:daucianskaite.agne@gmail.com)

Vyr. mokytojas Lukas Katinas, tel. +37064736550, [lukas.katinas@gmail.com](mailto:lukas.katinas@gmail.com)

**Festivalio koordinatorė**

Kauno J. Naujalio muzikos gimnazijos

direktoriaus pavaduotoja meniniam ugdymui

Nijolė Noreikaitė